-Մենք բոլոր կուսակցությունների ցուցակներում ընդգրկվելիք առաջին անձին նայում ենք որպես մրցակցի: Թե ով ինչ հեղինակություն ունի, ինչ ձայներ է ստանալու, դա տվյալ կուսակցության խնդիրն է: Անընդհատ խոսում ենք քաղաքապետի թեկնածուի մասին, բայց չպետք է մոռանանք, որ Երևանի ավագանու ընտրությունները ՏԻՄ ընտրություններ են, իսկ տեղական ինքնակառավարման մարմիններում որոշում կայացնողն ամենևին էլ քաղաքապետը չէ, ավագանին է, և շատ կարևոր է այն թիմը, որով հանդես է գալիս այդ կուսակցությունը: Քաղաքապետն ընդամենը այդ ընտրված անդամներից մեկն է, ով պարտավոր է իրականացնել ավագանու որոշումները: